VIDEO: Pamela Geller Facebook Live on Oprah, #Metoo, Catherine Deneuve and Feminist Man-hate - Geller Report
In case you missed it — click on video below. Having trouble viewing? Go here. Suid Afrikaanse Nuus Thread - Page 140 - Stormfront
Page 140 of 226 « First < 40 90 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 190 > Last »
01-15-2007, 01:02 AM #1391
Nog twee kitsbanke opgeblaas
Nog twee kitsbanke is gisteroggend vroeg buite Rustenburg deur booswigte opgeblaas.
Insp. Erica Roos, polisiewoordvoerder, sê die boewe het met meer as R100 000 gevlug.
Plofstof is gebruik om twee ingeboude kitsbanke van Standard Bank by die Foro Spar in Tlhabane, buite Rustenburg, omstreeks 03:00 op te blaas.
Volgens Roos is daar geen sekuriteit by dié sentrum nie en het inwoners van die omgewing wat die ontploffing gehoor het, die polisie in kennis gestel.
“Daar sit nou net twee gate in die muur en ’n mens kan nie eens dink daar was ooit ’n kitsbank nie,” sê Roos.
Dié voorval kom nadat diewe Vrydagoggend onsuksesvol probeer het om ’n kitsbank van Standard Bank in Boitekong, óók net buite Rustenburg, te besteel. Nog niemand is in verband met enige van dié voorvalle aangekeer nie. – Alet van Zyl
01-15-2007, 01:26 AM #1392
“AS die regering nie bereid is om die geskiedenis van die Afrikaner te bewaar nie, is die tyd ryp dat Afrikaners saamstaan en dit self doen. Daarby is die verwaarlosing van die Voortrekkermonument en -museum op Winburg ’n klap in die gesig vir toerisme in Suid-Afrika.”
Dit was die reaksie van Mnr. Abrie Oosthuizen, leier van die VF+ in die Vrystaat. Hy het by navraag gereageer oor die verwaarloosde toestand van die Voortrekkermuseum op Winburg. Die gras om die museum staan kniehoogte en die gebou lyk verwaarloos.
Met Volksblad se besoek aan die museum het ons navraag gedoen oor die Voortrekker-Bybels wat nie in die vertoonkas was nie.
Na verneem word, het die museum se dak glo gelek tydens onlangse reën en die Bybels en gesangeboeke het nat geword.
Dié boeke was in ’n kartondoos in die agterkant van die toonbank waar besoekers hulle aanmeld. Dit was saam met onder meer gereedskap, ou kabinette, ’n mikrogolfoond en ’n uitbeelding van ’n toneel van Vegkop wat vermoedelik teen die muur by die Vegkop-afdeling hoort.
Die kurator van die museum was nie aan diens nie.
’n Kykie in die besoekersregister van die museum het ons ’n idee gegee hoe besoekers die afgelope maand die museum ervaar het.
Ene G.C. Groenewald het op 19 Desember 2006 ’n inskrywing gemaak: “Baie geskok om te sien hoe verwaarloos dit is.”
Mnr. Francois Venter van Pretoria het geskryf: “Baie verwaarloos, baie swak . . . waarheen nou?”
Mnr. Piet van Straten van Port Elizabeth het geskryf: “Baie agteruit.”
Ene V&R Hederoodt het ’n R20-donasie gelos en geskryf: “Wie se geskiedenis moet eintlik hier uitgestal word?”
Op die koperplaatjie by die monument self is verskeie slagspreuke aangebring.
Die enigste teken van instandhouding en goeie sorg is ’n groentetuin agter die museum.
Oosthuizen sê hy was nie bewus van die verwaarlosing van die museum nie, en die nuus was vir hom skokkend en hartseer.
Hy sê hy gaan vandag die saak met die Vrystaatse LUR vir sport, kuns en kultuur en dr. Pallo Jordan, minister van kuns en kultuur, opneem.
Genl.maj. Gert Opperman, uitvoerende hoof van die Voortrekkermonumente-erfenisstigting, sê hy het reeds voorheen skriftelik en nou ook weer telefonies met die museumdienste van die Vrystaat kontak gemaak om sy kommer oor die toestand van die museum uit te spreek, maar hy is teleurgesteld oor die antwoorde wat hy ontvang het.
“Hulle verduidelik die museum gaan in ’n plaaslike gemeenskapsmuseum omgeskep word waarin ander pioniers vereer gaan word, maar dit geskied klaarblyklik ten koste van die behoorlike onderhoud en bewaring van die bestaande gebou en versamelings.”
Mnr. Coenie de Villiers, uitvoerende direkteur: kultuur van die Afrikaanse Taal- en Kultuurvereniging (ATKV), sê hulle is geskok dat ’n deel van hul kultuurerfenis toegelaat word om so te verval.
“Veral kosbare en onvervangbare artikels soos die Voortrekkers se Bybels wat vermuf, terwyl die museum duidelik onder kuratorskap behoort te val.”
Hy sê hoewel dit hier spesifiek oor die Afrikaanse kultuurerfenis gaan, sou dieselfde gevoel geld indien enige ander kultuurgroep in Suid-Afrika se nalatingskap toegelaat word om so te verweer.
“Die ATKV stel hiermee ook geld beskikbaar om die Bybels te herstel indien dit enigsins moontlik is.”
01-15-2007, 11:56 AM #1393
Sien, dit gaan nie net sleg nie ne !!!!
11/01/2007 02:33 PM - (SA)
"DANKBARE REISIGERS" van die Strand skryf:
Ons het verlede jaar by Flight Centre in die Helderberg Village Walk in Somerset-Wes in die hande van Anneri le Riche beland. Sy het ons oorsese vakansie van drie weke gereël, van vlugte, motorhuur, hotelverblyf en ons is selfs by lughawens deur bekwame personeel ontmoet en by ons hotel besorg.
Baie dankie Anneri, jy het bygedra tot 'n onvergeetlike tyd in Italië en Kroasië.
Met ons terugkeer na die Helderberg na die somervakansie, was ons aangenaam verras om weer ons pragtige spuitfontein in Kusweg in die Strand, in werking te sien. Baie dankie aan die munisipale owerhede wat hiervoor verantwoordelik is, dit maak die inwoners van hierdie pragtige streek sommer baie trots.
01-15-2007, 11:59 AM #1394
OOS-KAAP: Vlug eindig tragies
MARICELLE BOTHA 14/01/2007 10:51:40 PM - (SA)
UITENHAGE. – ’n Plesierrit vir twee vriende het eergister tragies geëindig toe een dood is en die ander een ernstig beseer nadat hul motoraangedrewe sweeftuig in die Elandsrivier-omgewing buite die dorp neergestort het.
’n Bekende dokter van hier, dr. Johan Gous (62), word met beenbeserings in die waakeenheid van die Cuyler-kliniek behandel. Volgens ’n vriendin het hy ook harsingskudding opgedoen.
Volgens me. Annemarie Oelofse, eenheidsbestuurder van die hospitaal, is Gous in ’n stabiele toestand. Hy was gister nog baie deurmekaar en kon nie met die media praat nie.
Hy het die ongeluk Saterdagmiddag oorleef waarin sy vriend, mnr. Mark Whittimore (44), ’n Britse burger, op slag dood is.
Die sweeftuig het in ’n onherbergsame gebied neergestort en Whittimore se liggaam kon eers gister van die toneel verwyder word.
Gous, eienaar en vlieënier van die sweeftuig, is die afgelope sowat drie jaar lid van die Oos-Kaapse Sweeftuigklub. Whittimore was met vakansie in Suid-Afrika.
Volgens supt. Priscilla Naidu, polisiewoordvoerder, is die polisie Saterdag omstreeks 18:00 deur ’n boer van die omgewing in kennis gestel van die ongeluk.
Die ongeluk het op die plaas Golden Grove gebeur.
“Die gebied is baie ruig en bergagtig. Paadjies moes oopgekap word vir lede van die ondersoekspan en reddingswerkers om by die ongelukstoneel uit te kom.”
Lede van die ondersoekspan het Saterdagnag van 20:00 tot 02:30 gesukkel om die beseerde Gous so gou moontlik by die hospitaal te kry.
Weens swak sig was hulle egter genoodsaak om later die terrein te verlaat. Hulle kon eers gister met die ondersoek voortgaan. Twee polisiebeamptes het die toneel deur die nag bewaak.
Die hulp van professionele bergklimmers is ook gister ingeroep om Whittimore se lyk van die toneel te verwyder.
Die ongelukstoneel was besaai met wrakstukke en een van die sitplekke is uit die sweeftuig geruk.
Hoewel die oorsaak van die ongeluk nog onbekend is, het Naidu gesê ’n span van Burgerlugvaart het ook gister die toneel besoek om ondersoek in te stel.
Volgens me. Janine Coetzee, sekretaresse van die Oos-Kaapse Sweeftuigklub, het die twee vriende Saterdag omstreeks 15:00 van die Uitenhage-vliegveld vertrek. Coetzee het gesê hulle het bekommerd geraak toe die sweeftuig teen skemer nog nie terug was nie. “Omdat die sweeftuig motoraangedrewe is, kan dit ure aaneen vlieg. Toe die son begin sak, het ons egter bekommerd geraak en die nooddienste gebel.”
Sy meen ook dat Gous ’n baie ervare vlieënier is met baie vliegure agter sy naam.
Daar is uiters streng vereistes waaraan voldoen moet word indien ’n sweeftuigvlieënier ’n passasier op ’n vlug neem. Gous het volgens Coetzee aan al dié vereistes voldoen.
’n Goeie vriendin van Gous het gister beaam dat Gous baie vliegondervinding het en ook ’n vlieginstrukteur was. Volgens haar ken hy en Whittimore mekaar al sowat 10 jaar lank.
“Hulle het in Engeland ontmoet toe Johan daar by ’n vliegklub wou aansluit. Mark is ’n Suid-Afrikaner wat al die afgelope sowat 13 jaar in Brittanje woon en werk.” Volgens haar woon Whittimore se ouers in Kaapstad.
01-15-2007, 04:10 PM #1395
‘Saddam wou skandes verklap’
Moskou. – Oudpres. Saddam Hoesein se teregstelling is versnel om hom te verhoed om feite bekend te maak wat die Amerikaanse regering kon skade berokken.
Mnr. Jefgeni Primakof, voormalige Russiese premier, het dié uitlatings gemaak te midde van die teregstelling van twee van Saddam se medebeskuldigdes gisteroggend voor sonop.
Primakof het eergister ook op die TV-kanaal Rossija gesê Saddam is op ’n “onverwagse” manier tereggestel sodat hy nie “die laaste woord” kon hê nie. Hy het bygevoeg Saddam kon sensitiewe inligting bekend gemaak het oor die Amerikaanse regering se verhouding met Saddam se regime.
As Saddam “alles vertel het wat hy geweet het, sou mnr. George W. Bush baie skaam gekry het”, het Primakof, wat ook ’n kenner van die Midde-Ooste is en op goeie voet met Saddam was, gesê.
Hy het die militêre samewerking tussen die VSA en Irak tydens die 1980’s, toe die VSA die fundamentalistiese gevaar uit Iran beveg het, uitgelig. Hy het ook beweer dat Saddam voor die Irakse inval van 2003 ’n ooreenkoms met die VSA aangegaan het wat hulle sou toelaat om Irak sonder teenstand te beset.
Saddam is op 30 Desember verlede jaar tereggestel nadat hy skuldig bevind is aan misdade teen die mensdom.
Mnre. Barzan Ibrahim al-Tikriti (Saddam se halfbroer) en Awad Hamed al-Bandar, die hoof van die Irakse revolusionêre hof, is uiteindelik ook gisteroggend gehang.
Al-Tikriti, die voormalige intelligensiehoof, en Al-Bandar, wat saam met Saddam verhoor en skuldig bevind is, moes eintlik saam met hom op 30 Desember gehang geword het.
Mnr. Ali al-Dabbagh, ’n regeringsamptenaar wat die teregstelling bevestig het, het aan Sapa-AP gesê Al-Tikriti is in ’n “seldsame voorval” onthoof tydens sy teregstelling.
Hy het bygevoeg dat al die wette en reëls dié keer nagekom is en dat diegene wat die teregstelling bygewoon het, vooraf dokumente geteken het waarin hulle belowe het om nie die “reëls te verbreek” nie.
’n Amptelike video-opname deur die Irakse regering van die teregstelling wys Al-Tikriti se lyk met sy kop ’n paar meter verder, het Sky News berig. Dié video, wat aan joernaliste in Bagdad gewys is, wys glo hoe die twee mans bewe van vrees terwyl hulle by die galg wag om gehang te word.
01-15-2007, 04:14 PM #1396
Vrou kry glo skoot in gesig toe sy polisie groet
ROBERTSON. – ’n Vrou beweer sy is Saterdagoggend vroeg hier deur die polisie in die gesig geskiet nadat sy en ’n vriendin “vir hulle gewaai het”.
Me. Catherine Wewers (22), kassier by ’n groentewinkel, moes steke aan die lip ontvang “ná ’n nag van hel”.
Sy is omstreeks 02:00 na bewering deur ’n polisiebeampte met donshael geskiet.
Wewers het in die huis waar die voorval glo plaasgevind het, aan Die Burger vertel sy en vriende was op pad terug van ’n kuierplek, The Cove, toe sy net buite die huis geskiet is.
“Ons het net ingekom van die kuierplek af, toe sê van my vriende ons moet gaan kyk wat aangaan. Die polisie het gevisenteer, maar hulle was klaar.
“Toe hulle (die polisie) verby ons ry, groet ek hulle en sê: ‘Koebaai, koebaai’.”
’n Polisiebeampte het toe glo geskree “julle n–i” en “toe skiet een van hulle op ons”. Sy het geen idee hoekom nie.
“Ek is getref. Hier, in die lip in,” het sy gesê terwyl sy na haar mond beduie het.
“My gesig was dood. My neus en my lip het vreeslik gebloei. Dit was seer.”
Wewers is hospitaal toe geneem waar sy “vyf of ses steke” in die bo-lip gekry het.
Sy is deur mnr. Theodore van der Merwe, OD-raadslid en lid van die uitvoerende burgemeesterskomitee van die Breërivier-Wynlandmunisipaliteit, na die polisiekantoor geneem om ’n klag te gaan indien.
“Die polisiemanne wou eers nie met ons praat nie. Later het een outjie ons gehelp. Hy het begin om die klag af te neem,” het Van der Merwe gesê.
“ ’n Kaptein het verbygestap en gesê die superintendent wil ons sien.”
Volgens Wewers is sy toe deur om met ene Madja te gaan praat.
“Die polisiebeampte wat my klag sou afneem, vat my toe by ’n kamer in en sê vir my as ek ’n verklaring aflê, sluit hulle my toe vir oproerigheid.” Wewers het wel ’n verklaring afgelê, maar is nie opgesluit nie.
Van der Merwe het ’n klag deurgestuur na die minister van veiligheid en sekuriteit, mnr. Charles Nqakula, en na die Onafhanklike Klagtedirektoraat waarin hy die voorval beskryf as “uitermatig gewelddadige optrede”.
Hy het gesê soortgelyke voorvalle gebeur van tyd tot tyd in Robertson.
“Die mense raak moedeloos en gefrustreerd en begin in opstand kom teen die polisie.”
Hy wil hê ’n openbare ondersoek moet gedoen word, want “dié (voorval) is net die tippie van die ysberg”.
Die Robertson-polisiekantoor het by monde van kapt. Jeffrey Lekay gesê hulle kan nie kommentaar lewer nie.
“Ek kan wel sê daar is daardie aand opgetree teen sjebiens en ’n saak van openbare geweld is oopgemaak. Die ding word nog ondersoek.”
01-16-2007, 02:25 AM #1397
Aarde, was Saddam `n Suid Afrikaner want hierdie berig pas nie by die draad nie...
Vra maar net.. Suid Afrikaanse Nuus en Politiek
01-16-2007, 02:37 AM #1398
Misdaad ‘is in bedwang’
KAAPSTAD. – Pres. Thabo Mbeki meen misdaad in Suid-Afrika is nie buite bedwang nie en dat die meerderheid Suid-Afrikaners met hom saamstem.
Die staatshoof het hom gisteraand in ’n TV-onderhoud met die bekende mediapersoonlikheid Tim Modise uitgespreek oor wat hy noem “die persepsie” dat misdaad buite bedwang is.
Na aanleiding van ’n stelling verlede week deur die IVP-leier, mnr. Mangosuthu Buthelezi, dat die aanbieding van die Wêreldbeker-sokkertoernooi in 2010 in Suid-Afrika kan misluk weens sienings in die buiteland dat misdaad buite beheer is, het Mbeki gesê so ’n persepsie moet reggestel word.
“Dit is nie asof iemand hier na die TV-ateljee in Aucklandpark sal stap en geskiet word nie. Dit gebeur nie en dit sal nie gebeur nie.
“Ons moet die boodskap bekamp dat die land wegsink onder misdaad. Daar is nie ’n mening onder die meerderheid Suid-Afrikaners dat misdaad buite bedwang is nie.
“Ek gaan na imbizo’s landwyd en luister na wat die gewone mense sê. Daar is wel kommer oor misdaad, maar nog nêrens het iemand vir my laat blyk hulle dink misdaad is buite bedwang nie. Hulle kla wel oor diens van hul plaaslike polisiekantoor wat nie gou genoeg reageer nie.
“Niemand kan bewys dat die meerderheid van die land se 40 miljoen tot 50 miljoen Suid-Afrikaners dink misdaad is buite bedwang nie. Hulle kan dit nie bewys nie, want dit is nie so nie. Dis ’n persepsie,” het Mbeki volgehou.
Sy stellings kom slegs twee dae nadat hy by die ANC se verjaardagvieringe in Witbank gesê het misdaad is ’n “plaag” wat mense se lewenstandaard benadeel en die land as demokrasie beduiwel.
Oor bewerings dat die nasionale polisiehoof, komm. Jackie Selebi, noue bande het met leiers van misdaadgroepe, het Mbeki gesê hy sal optree sodra hy kennis dra van ’n amptelike ondersoek na Selebi, maar daar is nog nie so iets nie.
Hy het weer volgehou daar was geen korrupsie met die toeken van die primêre kontrakte (waarby die regering betrokke was) in die wapentransaksie nie.
Mbeki het voorts ontken dat daar ’n leierstryd in die ANC is.
Hy meen die boodskap wat (klaarblyklik deur die media) rakende ’n stryd in die ANC oorgedra word, is foutief.
Oor die skorsing van die ANC-jeugliga se Oos-Kaapse leierskap, wat anders as hul nasionale leiers vir Mbeki bo die ANC-onderleier, mnr. Jacob Zuma, verkies, het die staatshoof gesê mnr. Kgalema Motlanthe, die ANC se sekretaris-generaal, is op pad Oos-Kaap toe om die nasionale leiers se bewerings van organisatoriese wanorde teen die Oos-Kapenaars te ondersoek.
Mbeki het ’n sterk aanduiding gegee dat vanjaar se begroting verdere groot beleggings in infrastruktuur sal insluit, veral betreffende die verbetering van paaie, hawens, spoorweë en elektrisiteitsvoorsiening.
Die huidige ontoereikendheid op hierdie gebiede het hy toegeskryf aan aansienlik hoër as verwagte ekonomiese groei.
“Dis ’n probleem, maar nie die slegste van probleme nie,” het hy gesê.
Oor MIV/vigs het hy gesê ’n uitgebreide nuwe plan is op pad, wat nie te veel van die konsep van die vorige plan teen MIV/vigs sal verskil nie.
Hy het egter nooit die siekte by die naam genoem nie.
01-16-2007, 02:39 AM #1399
‘ANC, SAKP moet hul distansieer van Ehrenreich-uitsprake’
KAAPSTAD. – Die DA het gister gesê die koalisieregering hier sal alles in sy vermoë doen om enige onwettige aksie wat mag volg op Cosatu se oproep om grond in Houtbaai “terug te neem” vir arm gemeenskappe teen te staan.
Dit volg nadat mnr. Tony Ehrenreich, Wes-Kaapse sekretaris van Cosatu, Sondag hierdie uitsprake gemaak het tydens die provinsiale vieringe van die ANC se verjaardag in Hangberg naby Houtbaai.
Ehrenreich het onder meer gesê die grond-eienaars sal vergoed word, maar teen die prys wat hulle destyds vir die grond betaal het.
Mnr. Tony Leon, DA-leier, het in ’n verklaring gesê die burgers van Houtbaai het ’n geordende en wettige grondhervormingsproses nodig, en nie “populistiese retoriek wat groot kort- en langtermynskade” gaan aanrig nie.
Hy het gesê die ANC en die SAKP moet hulle distansieer van Ehrenreich se uitsprake, anders sal dit lyk of hulle stilweg met hom saamstem.
Leon het gevra hoekom dit nodig is dat die Houtbaai-inwoners die las dra van die regering se versuim om die behoeftiges van behoorlike huise te voorsien. Hy wou ook weet of Ehrenreich spanning wil aanblaas in dié woonbuurte in die aanloop tot die tussenverkiesing wat volgende maand daar plaasvind.
Mnr. Theuns Botha, DA-leier in die Wes-Kaap, het gevra dat mnr. Ebrahim Rasool, Wes-Kaapse premier, dringend skadebeheer doen en homself en die Wes-Kaapse regering van hierdie uitlatings distansieer.
Hy het ook gevra dat die versekering gegee word aan alle eienaars van eiendom, veral dié in Houtbaai, sowel as voornemende internasionale en plaaslike beleggers dat hul beleggings in die Wes-Kaap veilig is.
01-16-2007, 02:45 AM #1400
Grondhervorming só verder beduiwel
BEDOELD of onbedoeld word ’n gevaarlike verband geskep tussen werkers wat van plase afgesit word en moorde op boere. Dit beduiwel die hele kwessie van grondhervorming verder – noodsaaklike hervorming om die wanbalanse van die verlede reg te stel.
Die aanleiding hiertoe is ’n onlangse advertensieveldtog teen plaasafsettings van me Lulu Xingwana, minister van landbou en grondsake.
Landbouleiers het beswaar gemaak dat gemoedere hierdeur opgesweep word en wanpersepsies geskep word. Ondanks herhaaldelike versoeke aan die minister om bewyse te verskaf soos saaknommers en so meer om die persepsies wat met die advertensieveldtog gewek word te staaf, weier sy om dit te doen.
Die moord op ’n plaasbestuurder in KwaZulu-Natal wat wreed met knopkieries doodgeslaan is in ’n geskil oor grond, is die soort gevolg van ongestaafde opsweping van gemoedere, waarteen landbouleiers waarsku. Lees ook die brief hiernaas van ’n landbouleier hieroor.
By navraag het die minister se woordvoerder binne die konteks van die persepsies wat die advertensieveldtog wek, boonop die dubbelsinnige antwoord gegee. Die minister is bekommerd oor enige sterftes op plase, ongeag of dit “plaasbewoners, eienaars of bestuurders” is.
Binne dié hoogspanning-situasie rakende grondhervorming, het mnr. Ace Magashule, leier van die ANC in die Vrystaat, in sy ANC-verjaarsdagboodskap gesê daadwerklike stappe sal teen plaasmoorde en -aanvalle gedoen word. En toe bygevoeg dat ook ernstig teen plaasuitsettings opgetree sal word.
Die noem van optrede teen plaasuitsettings en plaasmoorde in dieselfde asem, kan bedoel of onbedoel gevaarlike persepsies wek. Of verkeerd verstaan word en spanning meebring wat selfs in moord eindig.
As regeringsleiers bewyse van ontwettige plaasafsettings het, moet dit gegee word, sodat daarteen opgetree en dit veroordeel kan word. Misbruike van enkelinge mag egter nie gebruik word om die hele boeregemeenskap te teerkwas nie.
Die indruk wat met die advertensieveldtog gewek word dat plaaswerkers links en regs en summier van plase afgesit kan word, is verkeerd. Wat beskuldigings oor afsettings betref, geld die regsreël sekerlik ook dat iemand onskuldig is tot sy skuld bewys is.
As die minister van landbou konstruktief wou wees, moes sy ook in haar advertensieveldtog gewys het op die wetlike riglyne wat gevolg moet word voordat ’n werknemer van ’n plaas afgesit kan word. Dit beskerm werknemers en verseker dat daar nie onbillik teen hulle opgetree kan word nie.
Die regering het in sy amper dertien jaar aan bewind immers verfynde arbeidswetgewing ingestel om alle werkers, ook plaaswerkers, goed te beskerm.
Wat diensverhoudings op plase betref, het plaaswerkers net soos werkers in ander bedrywe, boonop ook toegang tot die Kommissie vir Bemiddeling en Arbitrasie (KVBA) om werknemers en werkgewers se regte te help bereg.
In die vorige boekjaar was daar maar 166 wetlike afsettings. As die minister bewyse het om die persepsie te staaf van onwettige afsettings op ’n reuse-skaal wat so ’n advertensieveldtog regverdig, moet sy die inligting verstrek.
Daar sal sekerlik op plase, soos in enige bedryf, misbruike voorkom en onwettige afsettings wees – wat enige regdenkende mens veroordeel. Dis egter onbillik en onverantwoordelik om te veralgemeen en boere en die hele proses van grondhervorming daardeur te benadeel.
Hoe sou die minister voel as die boeregemeenskap byvoorbeeld aan die hand van politici soos Tony Yengeni en sy opvolger se misstappe, net so veralgemeen en ’n advertensieveldtog landwyd begin wat lui: ANC-regeringsleiers is bedrieërs en seksuele teisteraars.
Die jongste koppeling van plaasafsettings en plaasmoorde, kom ná boere vir langer as ’n dekade alleen die skuld gegee is vir die stadige vordering met grondhervorming.
Ondanks die feit dat met vers en kapittel daarop gewys is dat die regering nie die kapasiteit het om grondhervorming te hanteer nie en dat ook hopeloos te min geld beskikbaar gestel word vir die gestelde doelwitte, is volgehou om die skuld op boere in die algemeen te pak. Weer eens was dit ’n groot veralgemening. En is die individuele gevalle van boere wat nie wou saamwerk nie, as die norm gebruik om die regering se eie onvermoë te probeer verdoesel.
Daar is selfs op die hoogste vlak van regeringskant gedreig daar kan by Zimbabwe geleer word oor grondhervorming.
In November verlede jaar het die minister van landbou pleks van die skuld weer op boere te pak, onverwags erken probleme in die departement van grondsake verydel grondhervorming.
Sy het die gesloer met grondeise aan swak dienslewering in haar departement toegeskryf en die Staatsdienskommissie gevra om in te gryp.
Benewens ander leemtes aan regeringskant het dit geblyk dat sowat 1 000 poste in die departement van landbou en grondsake vakant is.
Uit ’n begrotingsverslag blyk ook gronsake het in die eerste ses maande verlede jaar net R1,2 miljard of 24,6 % bestee van sy begroting van R4,4 miljard.
Hierdie koerant het die minister geloof vir haar eerlikheid en geskryf die regering verdien alle steun om die kernprobleme van grondhervorming te pak.
Daar is in dié ruimte geskryf: “Ons hoop dat haar optrede as voorbeeld vir haar kollegas sal dien. Daar is verskeie van hulle wat kan baat vind by selfondersoek en eerlikheid oor gebreke in eie geledere.
“Dit is in landsbelang dat grondhervorming met welslae deurgevoer word. ’n Wen-wen-situasie is nog moontlik.
“Maar dan sal die regering sy eie, in hierdie geval erkende, onbevoegdheid moet regstel en ook genoeg geld beskikbaar stel.”
In nog ’n brief op die brieweblad hiernaas, blyk egter ’n alte bekende prentjie.
Hoewel dienslewering op munisipale en ander vlakke op sommige plekke só treurig is dat daar selfs opstande is, word daar nie van kundigheid van oud-amptenare gebruik gemaak nie.
Hulp word aangebied, maar die sentrale, provinsiale en sentrale regering klap die helpende hande weg.
Moenie op landbougebied ook die aanbiedinge om te help om probleme te help oplos wegklap nie. Of probleme vererger met ongestaafde verdagmakery nie.
Zimbabwe wys wat ’n land se bankrot-honger-lot is as grondhervorming verkeerd aangepak word.
En deur die aanhitsing van politici in ’n blote wettelose boewery en inpalming ontaard.
Page generated in 0.28111 seconds with 12 queries